Sniereager

De sniereager (Egretta thula) is in fûgel út 'e famylje reagerfûgels (Ardeidae). It is ien fan 'e soarten yn it skaai lytse reagers (Egretta).
 Ferskining 
De fûgel is hielendal sniewyt. Yn 'e briedtiid hat er lange, fine sierfearren op 'e rêch en de kop. Dy fiersearren sjogger der út as kant. De snaffel is folslein swart, útsein in stikje hûd by de basis fan 'e snaffel dat felgiel is. Syn lange poaten binne swart, mar de teannen hawwe in opfallende giele kleur. De iris fan 'e fûgel is meastentiids giel. De giele hûd tusken de eagen en de snaffel kin yn 'e briedtiid readeftich wurde en de giele teannen ferkleurje dan faak nei in oranje tint. 

De fûgel waard yn it ferline faak mei de by ús bekende lytse wite reager as ien soarte behannele. Dochs binne der ferskillen: 

 Kenmerk Sniereager(Egretta thula) Lytse wite reager(Egretta garzetta)  200px 200px Kleur felgiel griis-blau / griis-grien Sierfearren op 'e kop in boskje koarte, rûge fearren twa lange, tinne fearren Efterkant poaten faak gielich / grienich meastentiids folslein swart Bou krekt wat lytser en finer krekt wat grutter en steviger

 Ferspriedingsgebiet 
Sniereagers ha in grut ferspriedingsgebiet dat him oer it grutste part fan 'e Amearika's útwreidet. Yn Noard-Amearika briede se yn 'e Feriene Steaten (fral oan 'e kust en yn 'e súdlike steaten) en dielen fan Kanada. De noardlike populaasjes binne trekfûgels en fleane winterdeis nei it suden. Yn Sintraal-Amearika en de Kariben binne se it hiele jier te finen. De fûgel komt yn Súd-Amearika oant yn Sily en Argentynje foar.

De sniereager is net sinnich wat wetter oanbelanget en wurdt yn sawol swiet as sâlt wetter sjoen. Mangroves, sompen, marren, wiete greiden en iggen fan rivieren, esutaria of lytse puollen mei ûndjip wetter foarmje it habitat.   

 Undersoarten 
Der wurde twa ûndersoarten erkend:

 Egretta thula thula (de nominaatfoarm): komt foar yn it easten en suden fan Noard-Amearika, yn hiel Sintraal-Amearika en it grutste part fan Súd-Amearika. De nominaatform is de lytsere fan de twa ûndersoarten. Se hawwe yn ferhâlding koartere poaten.
 Egretta thula brewsteri: komt foar yn it westen fan Noard-Amearika, fan 'e Rocky Mountains oant yn Neder-Kalifornje (Baja California) yn Meksiko. Se binne oer it generaal grutter en foarser as de thula-fariant. Fral de fûgels yn Neder-Kalifornje hawwe in tsjokkere en swierdere snaffel.

(Der binne lykwols wat strideraasjes oer de klassifikaasje. Guon wittenskippers hawwe yn it ferline noch in tredde ûndersoart útsteld, Egretta thula arileuca, foar de fûgels út it Grutte Dobbe (Great Basin) yn 'e Feriene Steaten, dy't tusken de oare twa yn sitte.)

 Hâlden en dragen 
Yn 'e briedtiid ferkleurje de giele teannen nei in readoranje tint en de fûgels krije tige sierlike pronkfearren op 'e rêch en it boarst. It mantsje nimt meastentiids it inisjatyf om it nêst te bouwen en beide meitsje se de bou ôf. It wyfke leit meastentiids 3 oant 6 ljochtgriene oant blauwe aaien. De aaien wurde troch beide skaaien yn 20 oant 25 dagen útbret. Nei likernôch 20 oant 25 dagen nei it útkommen fan 'e aaien begjinne de jonge fûgels út it nêst te klauterjen en nei sa'n 30 dagen kinne se yn 'e regel fleane. De fûgels briede yn koloanjes.

It iten bestiet foar it grutste part út fisk en foar de rest fral út skaaldieren. 

Yn finzenskip wurde de fûgels 16 oant 20 jier. Yn it wyld wurde se minder âld en yn it earste jier stjert goed 70% fan 'e jongen troch min waar of brek oan fretten. Nei't se it earste jier oerlibbe ha sakket is stjertesifer.Animal Diversity Web, oproppen 12 febrewaris 2026. 

 Status 
Sniereagers wienen oan 'e ein fan 'e 19e iuw yn grutte dielen fan it ferspriedingsgebiet hast útstoarn troch de slimme jacht op 'e fûgel fanwegen de fearren. Sûnt de ynfiering fan 'e Migratory Bird Treaty Act yn 1918 koe de populaasje him werstelle. Hjoed-de-dei foarmje fersmoarging, habitatferlies en festeuring troch minsken de grutste bedrigingen. De IUCN klassifisearret de fûgel as net bedrige (Least Concern, 2025) op 'e Reade list.

Kategory:Fûgelsoarte
Kategory:Lytse reager
Kategory:Lânseigen fauna yn Anguilla	
Kategory:Lânseigen fauna yn Antigûa en Barbûda
Kategory:Lânseigen fauna yn Arûba	
Kategory:Lânseigen fauna yn de Bahama's	
Kategory:Lânseigen fauna yn Barbados	
Kategory:Lânseigen fauna yn Belize
Kategory:Lânseigen fauna yn Bermuda
Kategory:Lânseigen fauna yn Brazylje	
Kategory:Lânseigen fauna yn Kanada
Kategory:Lânseigen fauna yn de Kaaimaneilannen
Kategory:Lânseigen fauna yn Kolombia
Kategory:Lânseigen fauna yn Kosta Rika
Kategory:Lânseigen fauna yn Kuba
Kategory:Lânseigen fauna yn Dominika
Kategory:Lânseigen fauna yn de Dominikaanske Republyk
Kategory:Lânseigen fauna yn Ekwador	
Kategory:Lânseigen fauna yn El Salvador	
Kategory:Lânseigen fauna yn Frânsk-Guyana
Kategory:Lânseigen fauna yn Gûadelûp
Kategory:Lânseigen fauna yn Gûatemala
Kategory:Lânseigen fauna yn Guyana
Kategory:Lânseigen fauna yn Haïty
Kategory:Lânseigen fauna yn Hondoeras	
Kategory:Lânseigen fauna yn Jamaika
Kategory:Lânseigen fauna yn Martinyk	
Kategory:Lânseigen fauna yn Meksiko
Kategory:Lânseigen fauna yn Montserrat
Kategory:Lânseigen fauna yn Nikaragûa	
Kategory:Lânseigen fauna yn Panama	
Kategory:Lânseigen fauna yn Perû	
Kategory:Lânseigen fauna yn Porto Riko	
Kategory:Lânseigen fauna yn Sint-Bartelemy	
Kategory:Lânseigen fauna yn Sint-Kits en Nevis
Kategory:Lânseigen fauna yn Sint-Lusia
Kategory:Lânseigen fauna yn Sint-Marten
Kategory:Lânseigen fauna yn Sint-Pierre en Miquelon
Kategory:Lânseigen fauna yn Sint-Finsint en de Grenadinen
Kategory:Lânseigen fauna yn Suriname
Kategory:Lânseigen fauna yn Trinidad en Tobago
Kategory:Lânseigen fauna yn de Turks- en Kaikoseilannen
Kategory:Lânseigen fauna yn de Feriene Steaten
Kategory:Lânseigen fauna yn Fenezuëla
Kategory:Lânseigen fauna yn de Britske Famme-eilannen
Kategory:Lânseigen fauna yn de Amerikaanske Famme-eilannen